Frustrasie! – Perdebytjie se nes
Posted on January 23, 2015 by perdebytjie
Ek is al meer as 'n week tuis,maar julle dink seker ek het in 'n gat verdwyn.Wel ek het…in 'n kubergat!Weereens dankie aan die dierbare siele wat die tweede keer binne 'n jaar ons koperkabels gedeps het.Mag die weerlig en alle ander slegte goed julle tref,dat daar net rokende swart kolletjies oorbly!
Verder het ons groot weerligskade aan verskeie implemente gehad,waaroor ek liewers nie wil uitbrei nie.Al wat ek weet,is dat 'n lewe in 'n grot,deesdae vir my baie aanloklik lyk!
Ek weet nie hoe lank Telkom nog gaan sukkel nie(hulle probeer regtig hul bes…sit ure in die son en probeer almal se drade weer konnekteer)maar intussen het manlief vir my 'n "dongle" met Vodacom lugtyd gekoop en weereens het my tegnologiese kennis teen wil en dank verbreed.
Ek het werklik erge virtuele-onttrekkingssimptome ondervind,en verstom my weereens dat mens so afhanklik kan word van virtuele vriende daarbuite.
Ek kan egter nou nie ure op my leptoppie verwyl nie,want Vodacom se metertjie tik….wou maar net se ek is nog in lewende lywe!
43 Replies to "Frustrasie!"
Ag moet ook eerder nie praat oor weerligskade nie! Ons moes ook weer goed aan ons skottel en so vervang 😦
Ek is baie bly jy is terug Perdebytjie, ek het jou gemis!
Jy weet nie hoe het ek julle gemis nie.Ek het sommer aan die (vr)eet gegaan en amper twee kilo's opgetel!
Hehehehehehe! O moet ook ASB nie eers oor daai kilo's praat nie Perdebytjie! Dis ook 'n HEEL ander storie daai! Ek is net bly jy is terug!
Ek verstaan daai ding. Ek kan eet… ek eet as ek bly is as ek jammer is as ek bang is as ek hartseer is as my kinders kom kuier as hulle nie kom kuier nie…
Hehe! Mens se emosies kan aan jou figuur se voorkoms gekoppel word,of is dit andersom?Mens se figuur se voorkoms kan aan jou emosies gekoppel word! 😆
Ag man dis erg! Sedert hulle die elektrise koperksbels met die ander in rubber omhulsl vervang het is die weerlih hier nie te veel van n probleem nie. Maar ons trek nog steeds proppe uit as daar tekens is. Dis n redelike uo huis dus is die telefoon kabels tussen ons en die bure maar touch wood. Jammer jy woon nie nader nie want jy is baie welkom….
Dankie vir die uitnodiging.Ek is net verlig ek sien weer my blogvriende op die lug!
Ja,die ewige telefone en weerlig…ons het ook 'n ou huis met al daardie weerlig grypers.
Oeee Vodacom se stokkie het my vir jare gehelp. Nou het ons "wireless"… te lekker.
Ons gebruik selfs die "wireless" se telefoon ook. So, koebaai Telkom.
Ek is ook lus en stuur hulle in hul kanon in.
Ons het ook wireless,maar die weerlig het dit ook uitgeklits.Ek verstaan nie al die goeters nie…
Ek gaan nou 'n vreeslike ding sê, maar ek mis weerlig en donderweer met 'n passie. Hier reën dit mos net so saggies of sal ek sê so suutjies poep ek smag na daardie met oorgawe reën!
Ek is mal oor woeste donderweer en bliksemstrale.Dis net erg as mens se goed verwoes word.Maar dis ons eie skuld…ons moes uitgeprop het!
Aaag so lekker, jy is terug! Ja, het gister hier geloer in jou blog, toe sien ek alles is nog doodstil.
Ja, ek is ook op die wireless. En dit werk vir my goed. Selfs hoog in die berge tussen die kranse.
Welkom terug, en ons kannie wag om jou stories te hoor nie … ek hoop ook daar is hope fotos!
Sal so 'n rukkie neem om weer op dreef te kom!
Tedanke aan die weer en die 'koperdraadverwyderingsknape' en ons wonderlike partykeer-lig-in-ons-lewe Eskom weet ek hoe jy moet voel, Perdebytjie. Ai dis nie lekker nie. Ek is bly jy is darem hier.
Ja,ek het julle almal vreeslik gemis,veral jou mooi skryfsels.Ek hoop nie ek het te veel gemis nie!
Toemaar nou kry jy kans om alles te ontdek wat jy uitgemis het 🙂
Hehe,dit gaan 'n lang sitting wees en ouma moet van more af kleinkind oppas…so weer gaan niks op my blog gebeur nie!
AI jai jai arme Perdebytjie… dalk kry jy 'n kansie
SO BLY JY IS WEER TERUG! xxxxx
Dis tog lekker om weer tuis te wees,dankie!
Nou kan jy 'n tesis skryf oor black holes…
Dalkies oor potholes ook,want dis waarmee ons begroet is toe ons terugkom.Al 'n paar keer amper my ou karretjie se bande afgeskryf!
Sjoe, ja. Die Minister van Vervoer – Pothole Slaggate.
Uitgespreek:Po-tho-le Shla-ga-the 😆
Bly jy's nog "met ons", Dina!
Dankie Dries!Dis ongelooflik hoe "afgesny" mens soms kan voel,al is almal met wie ek hier korrespondeer,totale vreemdelinge.Dit maak nie vir my sin nie.
Vreemdelinge in die "ou" sin van die woord, maar in n immer veranderende wereld dalk nie so vreemd nie. Ons het baie meer kontak met mekaar as wat ek met meeste van my uitgebreide familie het, byvoorbeeld…
Ek het toe ek na die Landgoed getrek het oorgegaan na 'n plaaslike maatskappy en dit het vir my laat besef hoe ek met Telkom gesukkel het. Ek sal nooit terug gaan na Telkom toe en Vodavom is nog erger. Hierdie ouens is elke dag tot 10nm beskikbaar. Eendag kla ek op FB oor my internet en na 'n halfuur bel hulle my "wat is fout Tannie…kan ons help! Sterkte Hoop dit word gou opgelos!
Daar is beslis lewe na TELKOM…TELGAAN!
Dis waar en hulle kwel nie te veel oor kliente diens nie.
Oooo toggie die liewe mense wat hul hande nie kan afhou van ander se goed nie. Dan nog die natuur wat ook sy sweepslae uitdeel is ook nie lekker nie. Bly jy kom so stadig maar seker weer in beweging.
Het simpatie vir jul daar in die vasteland
Ons bly eintlik nog baie lekker en mens raak mos maar gewoond aan al die dinge…adapt or die!
Bly om te hoor jy is nog in werking 😉
Dit gaan maar sukkel-sukkel,want die sein is nie atyd goed nie.Dis nou al langer as drie weke dat die ADSL lyn af is.Dis my man se besigheidslyn,maar blykbaar maak dit nie saak vir Telkom nie.
Nog steeds sonder internet?
Onthou, Vodacom se stokkie word nie bepaal met hoe lank jy op die internet is nie, maar wel hoeveel data jy gebruik. Wat jy natuurlik kan doen, is om op jou gewone WORD jou storie te tik, dan te connect en dan moet jy spoeg en plak in WordPress. Dan sal jy baie korter daar wees. Ons mis jou!
Dankie Toortsie.Ek is so dom met die goed.Ons is steeds sonder internet,maar die Vodacom dingetjie werk so af en toe.Die sein is nie wonderlik nie en as ek 'n sein kry soos vanaand,laat wip ek gou hierso.
Jy tik op jou gewobe Word waar jy dokumente tik. Dan skryf jy dit heeltemal klaar. So wanneer jy sein het, copy jy dit, maak hou wordpress add post oop en paste dit daar. Vinnig voor die sein weer op is. Dankie dat ons van die bevoorregte blogs is wat dan gou geloer kan word.